Presuda Općeg suda (osmo vijeće) od 9. prosinca 2014. –

Leali i Acciaierie e Ferriere Leali Luigi protiv Komisije

(predmeti T‑489/09, T‑490/09 i T‑56/10)

„Tržišno natjecanje — Zabranjeni sporazumi — Tržište betonsko‑armaturnog željeza u šipkama ili rolama — Odluka kojom se, nakon isteka važenja UEZUČ-a, utvrđuje povreda članka 65. UEZUČ-a na temelju Uredbe (EZ) br. 1/2003 — Utvrđivanje cijena i rokova plaćanja — Ograničenje ili nadzor proizvodnje ili prodaje — Bitna povreda postupka — Pravna osnova — Zlouporaba ovlasti i zlouporaba postupka — Novčane kazne — Trajanje povrede — Proporcionalnost — Zastara — Tužba za poništenje — Odluka o izmjeni — Nedopuštenost“

1. Sudski postupak — Iznošenje novih razloga tijekom postupka — Dopuna ranije iznesenog tužbenog razloga — Dopuštenost (Poslovnik Općeg suda, čl. 44. st. 1. i 48. st. 2.) (t. 62., 63.)

2. Akti institucija — Obrazloženje — Obveza — Opseg — Odluka o primjeni pravila o tržišnom natjecanju dostavljena bez priloga — Kontekst koji je zainteresirana osoba poznavala i koji joj je omogućavao da shvati doseg mjere donesene protiv nje — Nepostojanje povrede obveze obrazlaganja (čl. 15. UEZUČ-a i 36. UEZUČ-a) (t. 66.‑71., 92.)

3. Komisija — Načelo kolegijalnosti — Opseg — Odluka o primjeni pravila o tržišnom natjecanju dostavljena bez priloga — Povreda načela kolegijalnosti — Nepostojanje — Elementi dovoljno pravno izloženi u tekstu odluke (čl. 219. UEZ‑a) (t. 94., 95.)

4. Akti institucija — Izbor pravne osnove — Propisi Unije — Zahtjev jasnoće i predvidljivosti — Izričito navođenje pravne osnove — Odluka Komisije kojom se nakon prestanka važenja UEZUČ-a utvrđuje povreda članka 65. UEZUČ-a i izriče kazna dotičnom poduzetniku — Pravna osnova koju predstavlja članak 7. stavak 1. i članak 23. stavak 2. Uredbe br. 1/2003 (čl. 65. st. 1. UEZUČ-a; Uredba Vijeća br. 1/2003, čl. 7. st. 1. i 23. st. 2.) (t. 105., 109.)

5. Zabranjeni sporazumi — Zabranjeni sporazumi ratione materiae i ratione temporis podvrgnuti pravnom režimu UEZUČ-a — Prestanak važenja UEZUČ-a — Kontinuitet režima slobodnog tržišnog natjecanja u okviru UEZ‑a — Zadržavanje Komisijina nadzora u pravnom okviru Uredbe br. 1/2003 (čl. 65. st. 1. UEZUČ-a; Uredba Vijeća br. 1/2003) (t. 110.‑125.)

6. Akti institucija — Vremenska primjena — Postupovna pravila — Materijalna pravila — Razlikovanje — Prestanak važenja UEZUČ-a — Odluka o primjeni pravila o tržišnom natjecanju usvojena nakon spomenutog prestanka važenja a koja se odnosi na činjenice nastale prije toga — Načela pravne sigurnosti, zaštite legitimnih očekivanja i zakonitosti kazni — Pravne situacije nastale prije prestanka važenja UEZUČ-a — Podvrgavanje pravnom režimu UEZUČ-a (čl. 65. st. 1. UEZUČ-a; Povelja Europske unije o temeljnim pravima, čl. 49. st. 1.) (t. 127., 128., 130.‑132.)

7. Tržišno natjecanje — Pravila Unije — Povrede — Pripisivanje — Poduzetnik — Pojam — Gospodarska jedinica (čl. 65. st. 1. UEZUČ-a) (t. 141.‑144.)

8. Tržišno natjecanje — Pravila Unije — Povrede — Pripisivanje — Pravna osoba odgovorna za upravljanje poduzetnikom u vrijeme povrede — Iznimke — Prebacivanje djelatnosti jednog poduzetnika koji nije prestao postojati na drugog koji pripada istoj grupi — Pripisivanje pravnoj osobi koja nastavlja upravljanje — Pretpostavke (čl. 65. st. 1. UEZUČ-a) (t. 145.‑150.)

9. Zabranjeni sporazumi — Sporazumi između poduzetnika — Narušavanje tržišnog natjecanja u smislu članka 65. UEZUČ-a — Kriteriji za ocjenu — Protutržišni cilj — Dovoljno utvrđenje (čl. 65. st. 1. UEZUČ-a) (t. 159., 160., 171., 220.)

10. Zabranjeni sporazumi — Složena povreda koja ima elemente sporazuma i elemente usklađenog djelovanja — Jedinstvena kvalifikacija kao „sporazum i/ili usklađeno djelovanje“ — Dopuštenost — Posljedice za obvezu obrazlaganja (čl. 15. i 65. st. 1. UEZUČ-a) (t. 165.‑169., 176.)

11. Zabranjeni sporazumi — Usklađeno djelovanje — Pojam — Koordinacija i suradnja koji su nespojivi s obvezom svakog pojedinog poduzetnika da samostalno odredi svoje ponašanje na tržištu — Razmjena informacija među konkurentima — Presumpcija korištenja informacija radi utvrđenja ponašanja na tržištu — Nepostojanje protutržišnih učinaka na tržište — Nepostojanje utjecaja (čl. 65. st. 1. UEZUČ-a) (t. 172.‑175., 187., 190.)

12. Akti institucija — Obrazloženje — Obveza — Opseg — Odluka kojom se utvrđuje povreda pravila tržišnog natjecanja — Nedopušteni sporazumi koji se odnose na cijelo područje neke države članice i utječu na trgovinu između država članica — Nepostojanje kontradiktornih razloga (čl. 15. UEZUČ-a) (t. 202., 214.‑216.)

13. Zabranjeni sporazumi — Sudjelovanje na sastancima koji imaju protutržišni cilj — Okolnosti iz kojih se, s obzirom na nedistanciranje od donesenih odluka, može zaključiti o sudjelovanju u naknadnom zabranjenom sporazumu — Javno distanciranje — Usko tumačenje (čl. 65. st. 1. UEZUČ-a) (t. 220., 223., 258.)

14. EZUČ — Cijene — Cjenici — Obveza objavljivanja — Usklađenost sa zabranom zabranjenih sporazuma (čl. 60. i 65. st. 1. UEZUČ-a) (t. 228.‑230.)

15. Tržišno natjecanje — Upravni postupak — Načelo dobre uprave — Zahtjev nepristranosti — Posljedice za ocjenu dokaznih elemenata (Povelja Europske unije o temeljnim pravima, čl. 41.; Uredba Vijeća br. 1/2003, uvodna izjava 37.) (t. 244.‑247.)

16. Tržišno natjecanje — Upravni postupak — Odluka Komisije kojom se utvrđuje povreda — Dokazno sredstvo — Dokumentarni dokazi — Ocjena dokazne snage dokumenta — Mjerila — Nepostojanje parafa i potpisa — Nepostojanje utjecaja (čl. 65. UEZUČ-a) (t. 263.)

17. Tržišno natjecanje — Upravni postupak — Poštovanje prava na obranu — Pristup spisu — Opseg — Odbijanje dostave dokumenta — Posljedice — Nužnost razlikovanja, u pogledu tereta dokazivanja predmetnog poduzetnika, između dokumenata koji mu idu u korist i onih koji mu idu na štetu (t. 269.‑273.)

18. Tržišno natjecanje — Upravni postupak — Poštovanje prava na obranu — Domašaj načela — Poništenje prve odluke Komisije kojom se utvrđuje povreda — Donošenje nove odluke na drugoj pravnoj osnovi i ranijim pripremnim aktima — Dopuštenost — Obveza dostave nove obavijesti o utvrđenim činjenicama — Nepostojanje (čl. 65. st. 1., čl. 4. i 5. UEZUČ-a) (t. 278.‑283.)

19. Tržišno natjecanje — Upravni postupak — Pravo na obranu — Obavijest o preliminarno utvrđenim činjenicama u kojoj se navodi dokument koji nije priložen — Nepostojanje povrede prava na obranu u slučaju pristupa tom dokumentu prije isteka dodijeljenog roka za odgovor (t. 292.‑294.)

20. Tržišno natjecanje — Upravni postupak — Komisijine ovlasti provjere — Opseg — Uzimanje preslika dokumenata u sjedištu poduzetnika navedenih u odluci o provjeri — Dokumenti koji se odnose na druga društva — Uključenost — Povreda prava na obranu — Nepostojanje (čl. 47. UEZUČ-a; Odluka Komisije 379/84, čl. 1. st. 1.) (t. 298.‑302.)

21. Tržišno natjecanje — Novčane kazne — Iznos — Određivanje — Najviši iznos — Izračun — Prihod koji treba uzeti u obzir — Zajednički prihod svih društava koja tvore gospodarski subjekt koji djeluje kao poduzetnik (Uredba Vijeća br. 1/2003, čl. 23. st. 2.) (t. 318., 320.)

22. Tržišno natjecanje — Novčane kazne — Iznos — Određivanje — Preventivni učinak — Uzimanje u obzir veličine i sveukupnih resursa kažnjenog poduzetnika (Uredba Vijeća br. 1/2003, čl. 23. st. 2.) (t. 319.)

23. Sudski postupak — Akt kojim se pokreće postupak — Formalni zahtjevi — Određivanje predmeta spora — Sažeti prikaz iznesenih razloga — Istovrsni zahtjevi za prigovore navedene u potporu tužbenom razlogu (Poslovnik Općeg suda, čl. 44, st. 1.) (t. 322., 323.)

24. Tržišno natjecanje — Novčane kazne — Ocjena s obzirom na pojedinačno ponašanje poduzetnika — Utjecaj nepostojanja sankcije protiv drugog gospodarskog subjekta — Nepostojanje (čl. 65. UEZUČ-a; Uredba Vijeća br. 1/2003, čl. 23.) (t. 324.)

25. Tržišno natjecanje — Novčane kazne — Iznos — Određivanje — Mjerila — Težina povrede — Nepostojanje obvezujućeg ili konačnog popisa mjerila (Uredba Vijeća br. 1/2003, čl. 23. st. 2.; Obavijest Komisije 98/C 9/03, t. 1 A) (t. 329.)

26. Tržišno natjecanje — Novčane kazne — Iznos — Određivanje — Složena gospodarska ocjena — Margina diskrecije Europske komisije — Sudski nadzor — Kontrola zakonitosti — Opseg (Uredba Vijeća br. 1/2003, čl. 23. st. 2.; Obavijest Komisije 98/C 9/03, t. 1 A i 1 B) (t. 329., 339.‑341.)

27. Tržišno natjecanje — Novčane kazne — Smjernice o metodi za utvrđivanje kazni — Pravna narav — Indikativno pravilo postupanja koje zahtijeva samoograničavanje diskrecijske ovlasti Komisije — Obveza poštovanja načela jednakog postupanja, zaštite legitimnih očekivanja i pravne sigurnosti (Obavijest Komisije 98/C 9/03) (t. 331.‑333.)

28. Tržišno natjecanje — Novčane kazne — Iznos — Određivanje — Mjerila — Težina povrede — Kvalifikacija povrede kao vrlo teške — Presudna važnost kriterija koji se temelji na prirodi povrede — Nepostojanje autonomije kriterija koji se temelje na veličini tržišta predmetnih proizvoda i konkretnom učinku povrede na tržište — Kvalifikacija povrede kao vrlo teške unatoč njezinoj ograničenosti na područje samo jedne države članice — Dopuštenost (Uredba Vijeća br. 1/2003, čl. 23. st. 2.; Obavijest Komisije 98/C 9/03, t. 1 A) (t. 344., 353.)

29. Tržišno natjecanje — Novčane kazne — Iznos — Određivanje — Podjela predmetnih poduzetnika u kategorije koje imaju specifično polazište — Dopuštenost — Pretpostavke — Nepostojanje povrede načela jednakog postupanja i proporcionalnosti — Nužnost uzimanja u obzir prometa predmetnih poduzeća i osiguranja proporcionalnosti novčanih kazni s tim prometom — Nepostojanje (Uredba Vijeća br. 1/2003, čl. 23. st. 2.; Obavijest Komisije 98/C 9/03, t. 1 A) (t. 360.‑369.)

30. Tržišno natjecanje — Novčane kazne — Iznos — Određivanje — Mjerila — Trajanje povrede — Smjernice o metodi za utvrđivanje kazni — Ocjena trajanja jedinstvene i neprekinute povrede — Uzimanje u obzir ukupnog trajanja svih sastavnica povrede (Uredba Vijeća br. 1/2003, čl. 23. st. 2.; Obavijest Komisije 98/C 9/03, t. 1 B) (t. 374., 377.‑381.)

31. Tržišno natjecanje — Novčane kazne — Iznos — Određivanje — Neizricanje ili smanjenje novčane kazne kao posljedica suradnje predmetnog poduzetnika — Nužnost ponašanja koje je olakšalo Komisijino utvrđenje povrede — Informacije koje se odnose na čine koji ne mogu dovesti do novčanog kažnjavanja prema Uredbi br. 1/2003 — Nedostatnost obične volje za suradnju — Ocjena stupnja suradnje svakog pojedinog poduzetnika koji su sudjelovali u zabranjenom sporazumu — Poštovanje načela jednakog postupanja (Uredba Vijeća br. 1/2003, čl. 23. st. 2.; Obavijest Komisije 96/C 207/04, t. D, st. 2.) (t. 389., 401.‑403., 407.‑410., 414.‑416.)

32. Tržišno natjecanje — Novčane kazne — Iznos — Određivanje — Neizricanje ili smanjenje novčane kazne kao posljedica suradnje predmetnog poduzetnika — Nužnost ponašanja koje je olakšalo Komisijino utvrđenje povrede — Teret dokazivanja (Uredba Vijeća br. 1/2003, čl. 23. st. 2.; Obavijest Komisije 96/C 207/04) (t. 405.)

33. Tužba za poništenje — Pravni interes — Tužba protiv odluke kojom se postojećoj odluci dodaju prilozi bez mijenjanja njezina sadržaja — Tužba koja ne može donijeti korist stranci koja ju je podnijela — Nedopuštenost (čl. 263. st. 4. UFEU‑a) (t. 431.‑434.)

Predmet

U predmetima T‑489/09 i T‑490/09, zahtjevi za poništenje Odluke Komisije C (2009) 7492 final od 30. rujna 2009. koja se odnosi na postupak primjene članka 65. UEZUČ-a (predmet COMP/37.956 – Betonsko‑armaturne šipke, ponovno donošenje), i, podredno, zahtjevi za smanjenje iznosa novčane kazne izrečene tužiteljima i, u predmetu T‑56/10, zahtjev za poništenje Odluke Komisije C (2009) 9912 final od 8. prosinca 2009. o izmjeni Odluke C (2009) 7492 final.

Izreka

1. Predmeti T‑489/09, T‑490/09 i T‑56/10 spajaju se u svrhu ove presude.

2. Tužbe se odbijaju.

3. U predmetu T‑489/09, društvu Leali SpA nalaže se snošenje troškova.

4. U predmetu T‑490/09, društvu Acciaierie e Ferriere Leali Luigi SpA nalaže se snošenje troškova.